laion/Wikipedia-Exotic huggingface dataset:
আমীরা হক

আমীরা হক একজন বাংলাদেশী টেকনোক্র্যাট। তিনি জাতিসংঘে সাধারণ সম্পাদকের অধীনে কাজ করেন। তিনি বাংলাদেশীদের মধ্যে সর্বোচ্চ পদমর্যাদার অধিকারী ব্যক্তি। তিনি ২০১২ সালের এপ্রিল মাস থেকে ২০১৪ সালের জুলাই মাস পর্যন্ত উক্ত পদে কাজ করেছিলেন। জাতিসঙ্ঘের জেনারেল বান কি মুন বিশ্ব শান্তি কার্যক্রমে নিজে তাকে নিয়োগ দেন তার অন্যতম সহযোগী হিসেবে। আমীরা হক বান কি মুনের বিশেষ প্রতিনিধি হিসেবে তিমুর-লেস্তে কাজ করেছিলেন। তিনি ১৯৭৬ সালে জাতিসংঘে কাজ শুরু করেন। কর্মজীবনে তিনি UNMIT এর প্রধানের দায়িত্বও পালন করেছেন। ২০১৫ সালে তাকে Centre for Humanitarian Dialogue এর বোর্ড সদস্য হিসেবে নিয়োগ দেওয়া হয়। এটি একটি বেসরকারী কুটনৈতিক সঙ্গঠন যা বিশ্বব্যাপী কাজ করে। এই সংগঠনের প্রধান লক্ষ্য হলো সামরিক সহিংসতা রোধে আলাপ-আলোচনা এবং মেডিটেশনের মাধ্যমে সহায়তা করা। ১) পূর্ব তিমুরে সাধারণ সম্পাদকের বিশেষ প্রতিনিধি এবং তিমুরে UNMIT এর প্রধান হিসেবে ২) সাধারণ সম্পাদকের এবং UNRCHC এর ডেপুটি বিশেষ প্রতিনিধি হিসেবে ৩) সাধারণ সম্পাদকের এবং UNRCHA এর ডেপুটি বিশেষ প্রতিনিধি হিসেবে ৪) নিউ ইয়র্কে UNDP এর প্রধান কার্যালয়ে Bureau of Crisis Prevention & Recovery এর ডেপুটি সহকারী প্রশাসক এবং ডেপুটি পরিচালক হিসেবে আমীরা হক জাতিসংঘে ৩৭ বছর ধরে কাজ করেছেন। ১৯ বছর মাঠে এবং ১৮ বছর প্রধান কার্যালয়ে। আমীরা হক ওয়েস্টার্ন কলেজ অফ অক্সফোর্ড থেকে বিএ পাশ করেন। পরবর্তীতে কলম্বিয়া বিশ্ববিদ্যালয় এবং নিউ ইয়র্ক বিশ্ববিদ্যালয়ে উচ্চতর পড়াশোনা করেন। ব্যক্তিগত জীবনে আমীরা হকের দুই মেয়ে আছে। তার এক মেয়ে্র নাম নাদিনা। সে ২০০৬ সালের নোবেল বিজয়ী অর্থনীতিবিদ ডঃ মোহাম্মাদ ইউনুসের সাথে সামাজিক ব্যবসা সম্রসারণ কার্যক্রমে কাজ করেন। "Top UN official Ameera Haq resigns"। দ্যা হিন্দু (ইংরেজি ভাষায়)। ২০১৪-০৭-১৬। আইএসএসএন 0971-751X। সংগ্রহের তারিখ ২০১৬-০৪-১১।  অনুচ্ছেদ, জাতিসংঘের ওয়েব সার্ভিস। "United Nations Secretary-General Ban Ki-moon"। www.un.org (ইংরেজি ভাষায়)। সংগ্রহের তারিখ ২০১৬-০৪-১১।  "HD welcomes four new members to its Foundation Board"। HD Centre (ইংরেজি ভাষায়)। ১৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৫।  "Secretary-General Appoints Ameerah Haq of Bangladesh Special Representative for Timor-Leste"। www.un.org (ইংরেজি ভাষায়)। সংগ্রহের তারিখ ২০১৬-০৪-১১।
আঞ্জুমান আরা জামিল

আঞ্জুমান আরা জামিল জাতীয় সংসদের সাবেক সদস্য এবং ব্রিগেডিয়ার জেনারেল জামিল উদ্দিন আহমেদের স্ত্রী ছিলেন। আঞ্জুমান আরা জামিল ১৯৩৮ সালে কুষ্টিয়ার হামিমপুরে জন্মগ্রহণ করেন। তিনি জামিল উদ্দিন আহমদকে বিয়ে করেন। তিনি ১৯৯৬ সালে মহিলা সংরক্ষিত আসনে কুষ্টিয়া থেকে সংসদ সদস্য নির্বাচিত হন। তিনি ২৯ নভেম্বর, ২০১২ সালে বার্ধক্যজনিত কারণে মারা যান। তাকে ঢাকা সেনানিবাসের কবরস্থানে দাফন করা হয়। "সাবেক সাংসদ মরহুমা আঞ্জুমান আরা জামিলের বাড়িতে প্রধানমন্ত্রী"। আন্দোলনের বাজার। সংগ্রহের তারিখ ৭ ডিসেম্বর ২০১৬। [স্থায়ীভাবে অকার্যকর সংযোগ] "নৃশংস দানব : প্রতিরোধী মানব"। নিউজ বাংলা। সংগ্রহের তারিখ ৭ ডিসেম্বর ২০১৬। [স্থায়ীভাবে অকার্যকর সংযোগ] "শহীদ জামিলের স্ত্রী আঞ্জুমান আরার ইন্তেকাল | Kaler Kantho"। দৈনিক কালের কণ্ঠ। সংগ্রহের তারিখ ৭ ডিসেম্বর ২০১৬।
আনোয়ারা বেগম (শিক্ষাবিদ)

আনোয়ারা বেগম ছিলেন একজন বাংলাদেশী শিক্ষাবিদ। তিনি বাংলাদেশের প্রথম নারী উপাচার্য। শিক্ষা ক্ষেত্রে তার বিশেষ অবদানের জন্য ২০০৬ সালে বাংলাদেশ সরকার তাকে একুশে পদকে ভূষিত করে। তিনি বাংলাদেশের একজন প্রাক্তন ফার্স্ট লেডি। আনোয়ারা বেগম ঢাকা বিশ্ববিদ্যালয়ের প্রাণিবিদ্যা বিভাগের অধ্যাপক ছিলেন। পরবর্তীতে তিনি প্রাণিবিদ্যা বিভাগের চেয়ারম্যান ও শামসুন নাহার হলের প্রাধ্যক্ষ হিসেবে দায়িত্ব পালন করেন। আনোয়ারা বেগম ছিলেন ঢাকার অন্যতম একটি বেসরকারি বিশ্ববিদ্যালয় অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের প্রতিষ্ঠাতা উপাচার্য এবং এর ট্রাস্টি বোর্ডের প্রথম চেয়ারম্যানের দায়িত্ব পালন করেন। সাবেক রাষ্ট্রপতি ইয়াজউদ্দিন আহম্মেদের স্ত্রী হওয়ার সুবাদে তিনি ছিলেন বাংলাদেশের ফার্স্ট লেডি। তৎকালীন রাষ্ট্রপতি জিল্লুর রহমানের স্ত্রী আইভি রহমান ২১ আগস্টের গ্রেনেড হামলাজনিত কারণে ২৪ আগস্ট, ২০০৪ সালে প্রয়াত হন। তার মৃত্যুর ফলে ইয়াজউদ্দিন আহম্মেদের স্ত্রী আনোয়ারা বেগম বাংলাদেশের ফার্স্ট লেডি হিসেবে বহাল ছিলেন। আনোয়ারা বেগম ও তার স্বামী ইয়াজউদ্দিন আহম্মেদের একটি ছেলে সন্তান ছিল নাম ইমতিয়াজ আহমেদ বাবু। ইমতিয়াজ ছিল তাদের পালক পুত্র। "প্রথম নারী উপাচার্য"। বাংলাদেশ প্রতিদিন। ৩১ ডিসেম্বর ২০১৪।  "একুশে পদকপ্রাপ্ত সুধীবৃন্দ"। বাংলাদেশ সরকার। সংগ্রহের তারিখ জুন ২০, ২০১৬।  "President"। Munshigonj.com। জুন ১১, ২০১৬ তারিখে মূল থেকে আর্কাইভ করা। সংগ্রহের তারিখ জুন ২৬, ২০১৬।  "প্রয়াত রাষ্ট্রপতি ইয়াজউদ্দিন আহমেদের স্ত্রীর ইন্তেকাল"। যুগান্তর। ২২ এপ্রিল ২০১৮।  "Ex-president Iajuddin's wife passes away"। Daily Sun। ২২ এপ্রিল ২০১৮।  কালের কণ্ঠ, মুদ্রিত সংস্করণ, ৯ জানুয়ারী, ২০১২ইং, পৃষ্ঠা-শেষের পাতা আনোয়ারা বেগম: বাংলাদেশের তৎকালীন ফার্স্ট লেডি, সংগ্রহকাল: ২৯ ডিসেম্বর, ২০১১ইং "President's Life Sketch"। Ministry of Foreign Affairs। ১০ আগস্ট ২০০৭ তারিখে মূল থেকে আর্কাইভ করা।
চিত্রা ভট্টাচার্য

চিত্রা ভট্টাচার্য (১৯২৬ - ২৯ নভেম্বর, ২০১০) নেত্রকোণায় জন্মগ্রহণকারী বাংলাদেশ জাতীয় সংসদের সাবেক সংসদ সদস্য ছিলেন। তিনি মহিলাদের সংরক্ষিত আসনে টাঙ্গাইল এলাকা থেকে বাংলাদেশ আওয়ামী লীগের প্রার্থী হিসেবে ১৯৯৬ সালে মনোনীত হন। নেত্রকোণার সম্ভ্রান্ত জমিদার পরিবারে চিত্রার জন্ম। রংপুর থেকে ম্যাট্রিকুলেশন পরীক্ষায় কৃতকার্য হন। এরপর ময়মনসিংহের আনন্দমোহন কলেজ থেকে ইন্টারমিডিয়েট পাশ করেন। পরবর্তীতে ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতকোত্তর ডিগ্রি লাভ করেন। তিনি ১৯৯৬-২০০১ সময়কালে জাতীয় সংসদের সংরক্ষিত মহিলা আসনে আওয়ামী লীগ দলীয় সংসদ সদস্য ছিলেন। এ সময় তিনি সংসদের অর্থবিষয়ক স্থায়ী কমিটির সদস্য হিসেবেও দায়িত্ব পালন করেছেন। এছাড়া তিনি প্রগতিশীল নারী আন্দোলন, মানবাধিকার আন্দোলনসহ বিভিন্ন সমাজসেবামূলক কাজের সঙ্গে যুক্ত ছিলেন। প্রথিতযশা বিচারপতি দেবেশ ভট্টাচার্যের সাথে পরিণয়সূত্রে আবদ্ধ হন। এ দম্পতির তিন সন্তান রয়েছে। বিশিষ্ট অর্থনীতিবিদ দেবপ্রিয় ভট্টাচার্য, পদার্থবিদ দেবদর্শী ভট্টাচার্য ও দেবলীনা রায় তাদের সন্তান। ৮৪ বছর বয়সে ভারতের কলকাতার একটি হাসপাতালে বার্ধক্যজনিত কারণে তার দেহাবসান ঘটে। "সাবেক এমপি চিত্রা ভট্টাচার্য আর নেই"। দৈনিক কালের কণ্ঠ। সংগ্রহের তারিখ ৮ ডিসেম্বর ২০১৬।  "বিশিষ্ট নারীনেত্রী, সাবেক সাংসদ চিত্রা ভট্টাচার্য আর নেই"। দৈনিক সমকাল। সংগ্রহের তারিখ ৮ ডিসেম্বর ২০১৬। [স্থায়ীভাবে অকার্যকর সংযোগ]
দিপালী বরঠাকুর

দীপালী বরঠাকুর (অসমীয়া: দীপালী বরঠাকুর, জন্ম: ৩০ জানুয়ারি ১৯৪১) ভারতের অসমের একজন কণ্ঠশিল্পী। ১৯৪১ সালের ৩০ জানুয়ারী তারিখে শিবসাগর জেলার সোণারির নীলমনি বাগানে তার জন্ম হয়েছিল। নবম বিষয়শ্রেণীর ছাত্রী থাকাকালীন তিনি বাণীবদ্ধ করেছিলেন বন্ধু সময় পালে আমার ফালে এবার আহি যাবা। এরপর তার কণ্ঠ জনপ্রিয়তা লাভ করে। দীপালী বরঠাকুরের কণ্ঠে কয়েকটি জনপ্রিয় গানঃ সোণর খারু নালাগে মোক বিয়ার বাবে আই জোনধনে জোনালীতে আবেগর বোকোচা ব’ব মই নোৱারো/যৌৱনে আমনি করে (কথাছবি "লাচিত বরফুকন") কণমান বরশীরে চিপ চেনাই মই যাওঁ দেই অ' বন্ধু সময় পালে আমার ফালে এবার আহি যাবা দীপালী বরঠাকুর পদ্মশ্রী সম্মান (১৯৯৮), অসম সরকার-এর শিল্পী পুরস্কার (২০১০), 'লিঅ' এক্সপো শিল্পী সম্মান (২০০৭) লাভ করেছেন। এছাড়াও প্রতি মাসে ৫,০০০ টাকা করে অসম সরকারের পক্ষ থেকে পেন্সন লাভ করেন ।। ১৯৬৯ সালে তিনি শেষবারের জন্য পরিবেশন করেছিলেন 'লুইত নেযাবি ঐ।' এই সময়ে দীপালী বরঠাকুর মোটর নিউরোন রোগএ আক্রান্ত হন এবং গান গাওয়ার ক্ষমতা হারানোর সাথে সাথে চলা-ফেরা করার জন্য হুইল চেয়ারের আশ্রয় নিতে বাধ্য হন। ১৯৭৬ সালে শিল্পী অসমের খ্যাতনামা চিত্রশিল্পী নীলপবন বরুয়ার সঙ্গে বিবাহ সূত্রে আবদ্ধ হন। শুচিব্রত রয়, শিল্পী দীপালী বরঠাকুরের ৭১সংখ্যক জন্মদিন, আমার অসম, ৩১ জানুয়ারী, ২০১২ আহরণ করা তারিখঃ ০৩-০২-২০১২ "Deepali-Borthakur" (ইংরেজি ভাষায়)। assamspider.com। অক্টোবর ১০, ২০১১ তারিখে মূল থেকে আর্কাইভ করা। সংগ্রহের তারিখ April 02, 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "October 16th, 2010 - October 28th, 2010, The Strand Art Room, Neel Pawan Baruah" (ইংরেজি ভাষায়)। ArtSlant। ২০২০-০২-১৫ তারিখে মূল থেকে আর্কাইভ করা। সংগ্রহের তারিখ ২০১৩-০৪-০১।  "Rediff On The NeT: Nani Palkhivala, Lakshmi Sehgal conferred Padma Vibushan" (ইংরেজি ভাষায়)। Rediff.co.in। ১৯৯৮-০১-২৭। সংগ্রহের তারিখ ২০১৩-০৪-০১।  TI Trade (২০১০-০১-১৮)। "দ্য আসাম ট্রিবিউন অনলাইন" (ইংরেজি ভাষায়)। Assamtribune.com। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৪-০১।  "A tribute to marriage of arts & minds - Book on celebrity couple"। দ্য টেলিগ্রাফ (ইংরেজি ভাষায়)। ২০০৩।  অজানা প্যারামিটার |month= উপেক্ষা করা হয়েছে (সাহায্য)
মোক্ষদায়িনী মুখোপাধ্যায়

মোক্ষদায়িনী মুখোপাধ্যায় ছিলেন নারী-সম্পাদিত প্রথম বাংলা সাময়িকপত্রিকা বঙ্গমহিলার সম্পাদিকা। ১২৭৭ বঙ্গাব্দের ১লা বৈশাখ (এপ্রিল ১৮৭০ ক্রিস্টাব্দ) এই পত্রিকাটি কলকাতায় প্রবর্তিত হয়েছিল। সম্পাদকীয়তে তিনি লিখেছিলেন এ পত্রিকা বঙ্গদেশের স্ত্রীলোকদিগের মুখস্বরূপ হইবে। তিনি কবিতা লিখতেন। তার অন্যতম কাব্যগ্রন্থ বনপ্রসূন। ভারতীয় জাতীয় কংগ্রেসের প্রথম সভাপতি উমেশচন্দ্র বন্দ্যোপাধ্যায় (‘ডব্লিউ. সি. বোনার্জ্জীর’) ভগ্নি মোক্ষদায়িনীর জন্ম ১৮৪৭ খ্রিষ্টাব্দে। তিনি মোক্ষদা দেবী নামেও লিখেছেন। তার জন্ম স্থান কলকাতা। তার পিতা গিরীশচন্দ্র বন্দ্যোপাধ্যায় ছিলেন ভারতের প্রথম বাঙ্গালী এটর্ণী। মায়ের নাম সরস্বতী দেবী; স্বামী শশীকুমার মুখোপাধ্যায়। তার প্রকাশিত গ্রন্থসমূহের নাম পদ্যসংকলন বনপ্রসূন (প্রকাশ: ১৮৮২ খ্রি.), ঐতিহাসিক উপন্যাস সফল স্বপ্ন (প্রকাশ: ১৮৮৪ খ্রি.), জীবনীগ্রন্থ (প্রকাশ: ১৩৩৫ বঙ্গাব্ত) ইত্যাদি। কবি মোক্ষদায়িনী মুখোপাধ্যায়ের কবিতা সমসাময়িককারে প্রশংসাধন্য হয়েছিল। সঞ্জীবচন্দ্র চট্টোপাধ্যায় মোক্ষদায়িনী মুখোপাধ্যায়ের প্রথম পদ্যসংকলন বনপ্রসূন এর সমালোচনার সূত্রে বঙ্গদর্শন পত্রিকায় লেখেন ‘মুখোপাধ্যায় মহাশয়ার কবিতাগুলি পড়িয়া অtমর মুক্ত কণ্ঠে বলিতে পারি যে তিনি ক্ষমতাশালিনী বটে । স্ত্রীলোকের কবিতার বেশি প্রশংসা করিতে আমরা ভয় পাই পাছে উত্সাহ দিলে গৃহিণীর দল, গৃহকর্ম ছাড়িয়া সকলেই কাগজকলম লইয়া বসেন! তাহা হইলে গরীব পুরুষের দল এক মুঠা অন্ন পাইবে না। অতএব মোক্ষদায়িনী মুখোপাধ্যায় আমাদের মার্জনা করিবেন; আমরা একটু কম করিয়া প্রশংসা করিব’ (১৮৮২)। [১][স্থায়ীভাবে অকার্যকর সংযোগ] বঙ্গসাহিত্যাভিধান, ২য় খণ্ড, ড. হংসনারায়ন ভট্টাচার্য, ফামা কেএলএম প্রাঃ লি, কলকাতা ১৯৯০, পৃষ্ঠা: ৪৭৭। "কলকাতার দেশ পত্রিকায় প্রকাশিত নিবন্ধ"। ১২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৬।  বঙ্কিমচন্দ্র চট্টোপাধ্যায় (১২৮৯)। বঙ্গদর্শন-নবম খন্ড। পত্রিকার পাতা। পৃষ্ঠা ৯৩।  অজানা প্যারামিটার |wikisource= উপেক্ষা করা হয়েছে (সাহায্য) বঙ্গমহিলা বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: মোক্ষদায়িনী মুখোপাধ্যায়
হোসনে আরা ওয়াহিদ

হোসনে আরা ওয়াহিদ (জন্ম ২৮শে ফেব্রুয়ারি,১৯৫৫ ) বাংলাদেশ জাতীয় সংসদের একজন সাবেক সাংসদ। তিনি ১৯৯৬ থেকে ২০০১ সাল পর্যন্ত উক্ত দায়িত্ব পালন করেন। ১৯৯৬  সালে তিনি মৌলভীবাজার-হবিগঞ্জ সংসদীয় এলাকার সাংসদ হিসেবে নির্বাচিত হন। ১৯৮৩ সাল থেকে ১৯৯৬ সাল পর্যন্ত তিনিপাথফাইন্ডার নামের একটি আন্তর্জাতিক এনজিওতে প্রকল্প ব্যবস্থাপক হিসেবে কাজ করেন। ইউনাইটেড স্টেটস এজেন্সি ফর ইন্টারন্যাশনাল ডেভেলপমেন্ট দ্বারা প্রতিষ্ঠিত এনজিওটি পরিবার পরিকল্পনা, শিশুদের উন্নয়নমূলক বিভিন্ন কাজ করত। তিনি এনজিও বাংলাদেশ সরকারের পক্ষে কয়েকটি দেশ পরিদর্শন করেন। এছাড়া তিনি জাতিসংঘের সাধারণ পরিষদের তৃতীয় কমিটি (SOCHUM)তেও যান। বাংলাদেশের মৌলভীবাজার জেলায় ১৯৫৫ সালের ২৮শে ফেব্রুয়ারি হোসনে আরা ওয়াহিদ জন্মগ্রহণ করেন। তার বাবার নাম আব্দুল মফিজ এবং মায়ের নাম আম্বিয়া খাতুন। তিনি তারা মা-বাবার আট সন্তানদের মধ্যে সবচেয়ে বড়। তারা পাঁচ ভাই এবং তিন বোন। তার বাবা পাকিস্তান আমলে সরকারি চাকরি করতেন। ১৯৮২ সালের বন্যায় তিনি মারা যান। ১৯৬৯ সালে হোসনে আরা ওয়াহিদ বিজ্ঞান বিভাগ থেকে   মাধ্যমিক স্কুল সার্টিফিকেট (এসএসসি)  পাশ করেন। তার স্কুলের নাম হলো সিলেট সরকারি বালিকা উচ্চ বিদ্যালয়। সিলেট মহিলা কলেজ থেকে তিনি  উচ্চ মাধ্যমিক স্কুল সার্টিফিকেট (এইচএসসি) পাশ করেন। তারপর ১৯৭৫ সালে মৌলভীবাজার সরকারি কলেজ থেকে বিজ্ঞান বিভাগে ব্যাচেলর ডিগ্রী অর্জন করেন। ১৯৮৩ সালে হোসনে আরা ওয়াহিদ পাথফাইন্ডার এনজিওতে যোগদান করেন। পরিবার-পরিকল্পনা ভিত্তিক এই এনজিও তে  তিনি প্রায় ১৩ বছর ধরে কাজ করেন। এরপর ১৯৯৬ সালে  পাঁচ বছরের জন্য নির্বাচিত একজন সংসদ সদস্য হিসাবে বাংলাদেশ জাতীয় সংসদে যোগদান করেন। ২০০১ সালে তার সংসদীয় অধিবেশনের মেয়াদ শেষ হয়। এরপর তিনি বিভিন্ন সামাজিক কাজে লিপ্ত হয়ে পড়েন। তিনি মৌলভীবাজার জেলা রেড ক্রিসেন্ট সোসাইটির আজীবন সদস্য, মৌলভীবাজার প্রেস ক্লাব সহ আরো অনেক সংগঠনের সম্মানিত সদস্য। ১৯৭৭ সালে হোসনে আরা ওয়াহিদ মৌলভীবাজার জেলা আওয়ামী লীগের সাবেক সাধারণ সম্পাদক আব্দুল ওয়াহিদকে বিয়ে করেন। দাম্পত্য জীবনে তাদের চার জন সন্তান ছিলো। "৭ম সংসদ সদস্যদের তালিকা" (পিডিএফ)। বাংলাদেশ জাতীয় সংসদ। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০১৫।  "Statements During The 54th Session Of The United Nations General Assembly" (পিডিএফ) (ইংরেজি ভাষায়)। ৬ আগস্ট ২০১১ তারিখে মূল (পিডিএফ) থেকে আর্কাইভ করা।  "Third Committee Takes Up Social Development Issues; Centrality Of Anti-Poverty Strategies Stressed" (ইংরেজি ভাষায়)।  "Correction" (ইংরেজি ভাষায়)।
লুসি রহমান

লুসি রহমান একজন বাংলাদেশি বংশোদ্ভূত ব্রিটিশ কণ্ঠশিল্পী। লুসি রহমান তৎকালীন পূর্ব পাকিস্তানের  ঢাকা শহরে (এখন বাংলাদেশ) জন্মগ্রহণ করেন তার পরিবার ঢাকার একটি সঙ্গীতজ্ঞ, শিল্পী ও কবি পরিবার হিসেবে বিখ্যাত। ছয় বছর বয়স থেকে তিনি তার পিতা লুতফর রহমানের কাছে ভারতীয় শাস্ত্রীয় এবং আধা-শাস্ত্রীয় গানের ওপর প্রশিক্ষণ নেওয়া শুরু করেন। তার পিতা ক্লাসিক্যাল গানের গায়ক হিসেবে বিখ্যাত ছিলেন। এছাড়া সফল সুরকার হিসেবেও তিনি প্রতিষ্ঠিত। তারপর লুসি রহমান নজরুল একাডেমী তে যান এবং সেখানে যেখানে তিনি ছয় বছর গবেষণা করেন এবং ডিপ্লোমা ডিগ্রী লাভ করেন। ১৯৮৩ সালে লুসি রহমান তার স্বামী মোহাম্মাদ হাবিব রহমানের সাথে লন্ডন, ইংল্যান্ড এ চলে যান। তাকে অসংখ্য টেলিভিশন অনুষ্ঠান, যেমন চ্যানেল ৪-এর ইস্টার্ন আই তে দেখা  যেত, সেই সাথে বেলজিয়াম, নেদারল্যান্ড ও মার্কিন যুক্তরাষ্ট্রতে বিভিন্ন অনুষ্ঠানে যেতেন। ১৯৯৮ সাল থেকে লুসি রহমান জাজ মিউজিক গ্রুপ গ্র্যান্ড ইউনিয়ন অর্কেস্ট্রার নেতৃস্থানীয় গায়িকা হিসেবে খ্যাত হন। তিনি বাংলাদেশ ও যুক্তরাজ্যের অসংখ্য মঞ্চ, টেলিভিশন এবং রেডিও তে অনুষ্ঠান করেছেন। তিনি গ্র্যান্ড ইউনিয়ন অর্কেস্ট্রার সাথে অনেক স্থানে ভ্রমণ করেছেন। এর মধ্যে যুক্তরাজ্যের ওয়েলস থিয়েটার, রানী এলিজাবেথ হল এবং Barbican সেন্টার  ও আছে। লুসি রহমান যুক্তরাজ্যের মঞ্চেও নিজেই অনুষ্ঠান করেছেন। টেছাড়া বিভিন্ন আন্তর্জাতিক স্থান, যেমন এর মধ্যে উল্লেখযোগ্য হল নিউ ইয়র্ক সিটি, বার্লিন, ব্রাসেলস এবং প্যারিস শহর। এছাড়াও তিনি  বিবিসি এবং চ্যানেল 4 টেলিভিশনে  একক অনুষ্ঠান করেছেন অনেক। তিনি অনেক প্লেব্যাক গানের গায়িকা হিসেবেও গান গেয়েছেন। ২০১৫ সালে লুসি রহমান গায়ক হিসেবে আমিনা খৈয়াম এর ফেদেরিকো গার্সিয়া লোরকার নাটক Yerma করেন। ব্রিটিশ বাংলাদেশী তালিকায় ব্রিটিশ বাংলাদেশীদের সঙ্গীত বাংলার "Lucy Rahman" (ইংরেজি ভাষায়)। কালচারাল কো-অপারেশন। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।  Karim, Mohammed Abdul; Karim, Shahadoth (অক্টোবর ২০০৯)। British Bangladeshi Who's Who (পিডিএফ) (ইংরেজি ভাষায়)। ব্রিটিশ বাংলা মিডিয়া গ্রুপ। পৃষ্ঠা 104। ১১ অক্টোবর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।  "Lucy Rahman" (ইংরেজি ভাষায়)। Tower Hamlets Arts & Entertainment। ১ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।  "Lucy Rahman" (ইংরেজি ভাষায়)। Grand Union Orchestra। সংগ্রহের তারিখ ২৪ সেপ্টেম্বর ২০১১।  "Baishakhi Mela" (ইংরেজি ভাষায়)। বিবিসি এশিয়ান নেটওয়ার্ক। ১০ মে ২০০৯। ২৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।  "Lucy Rahman/vocalist" (ইংরেজি ভাষায়)। Amina Khayyam Dance Company। সংগ্রহের তারিখ ১ ফেব্রুয়ারি ২০১৫।  Mannikka, Eleanor। "A Kind of English (1986)" (ইংরেজি ভাষায়)। নিউ ইয়র্ক: দ্য নিউ ইয়র্ক টাইমস। সংগ্রহের তারিখ ১ ফেব্রুয়ারি ২০১৫।  Variety Film Reviews (ইংরেজি ভাষায়)। 19। R R Bowker Publishing]]। ১৯৮৮। আইএসবিএন 978-0-8352-2799-5।  Bruce, Keith (১২ আগস্ট ২০১৫)। "Giving a voice to silent women through Kathak dance" (ইংরেজি ভাষায়)। Glasgow: হেরাল্ড। সংগ্রহের তারিখ ১ এপ্রিল ২০১৬।
বঙ্গমহিলা

বঙ্গমহিলা কোন নারী সম্পাদিত বাংলা ভাষার প্রথম সাহিত্য সাময়িক পত্র। মোক্ষদায়িনী মুখোপাধ্যায় ছিলেন নারী-সম্পাদিত প্রথম বাংলা সাময়িকপত্রিকা বঙ্গমহিলার সম্পাদিকা। এটি ছিল একটি পাক্ষিক সাময়িক পত্র। ১২৭৭ বঙ্গাব্দের ১লা বৈশাখ (এপ্রিল ১৮৭০ ক্রিস্টাব্দ) এই পত্রিকাটি কলকাতায় প্রবর্তিত হয়েছিল। সম্পাদকীয়তে তিনি লিখেছিলেন এ পত্রিকা বঙ্গদেশের স্ত্রীলোকদিগের মুখস্বরূপ হইবে। মোক্ষদায়িনী মুখোপাধ্যায়
দ্বিতীয় চিন্তা

দ্বিতীয় চিন্তা ময়মনসিংহ থেকে প্রকাশিত একটি সাহিত্য পত্রিকা। ১৯৮৪ খ্রিষ্টাব্দে এই পত্রিকাটি প্রবর্তন করেন কথাসাহিত্যিক ও সমাজকর্মী ইফ্‌ফাত আরা কবি জীবনানন্দ দাশের জন্মশতবার্ষিকী উদযাপনক্রমে দ্বিতীয় চিন্তা একটি বিশেষ সংখ্যা প্রকাশ করে যা দুই বাংলায় বিশেষ সমাদর লাভ করেছিল। "ময়মসনসিংহের পত্র-পত্রিকা"। ৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৬।  জীবনশিল্পী ইফফাত আরা ইফ্‌ফাত আরা
রাখি বিড়লা

রাখি বিড়লা (জন্ম ১৯৮৭) একজন ভারতীয় রাজনীতিক। তিনি আম আদমি পার্টির সদস্য। ২০১৩ সালের দিল্লী বিধানসভার নির্বাচনে রাখি বিড়লা দিল্লীর মংগলপুরী বিধানসভা কেন্দ্র থেকে বিধায়িকা হিসাবে নির্বাচিত হন। রাখি আম আদমী পার্টি থেকে জয় লাভ করা কনিষ্ঠতম বিধায়ক এবং তিনি অরবিন্দ কেজরিওয়ালের নেতৃত্বে গঠিত দিল্লীর মন্ত্রীসভায় নারী ও শিশু, সমাজ কল্যাণ এবং ভাষা দপ্তরের ক্যাবিনেট মন্ত্রী ছিলেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷ রাখি বিড়লার জন্ম হয়েছিল দিল্লীতে। তার পিতা ভূপেন্দ্র সিং বিধলান ও মাতা শীলা। তার দশম শ্রেণীর প্রশংসাপত্রে স্কুল কর্মকর্তারা ভুলক্রমে তার পদবী 'বিধলান'এর পরিবর্তে 'বিড়লা' লেখায় তিনি বিড়লা পদবীটিই গ্রহণ করেন। পিতামাতার চার কন্যা সন্তানের মধ্যে রাখি কনিষ্ঠতম। তিনি গণসংযোগ বিষয়ে স্নাতকোত্তর ডিগ্রীধারী। রাখির পরিবারের পূর্বের চারটি প্রজন্মই সমাজসেবার সাথে জড়িত। তার প্রপিতামহ সমাজসেবক হওয়ার সাথে সাথে তার পিতামহ ভারতবর্ষের স্বাধীনতা আন্দোলনের সংগ্রামী ছিলেন। রাজনীতিতে প্রবেশের আগে রাখি একটা ব্যক্তিগত বার্তা টেলিভিশন চ্যানেলের (জৈন টিভি) সাংবাদিক হিসাবে কর্মজীবন আরম্ভ করেছিলেন। কয়েকটি সমাজসেবী সংগঠনের সাথে যৌথভাবে কর্মরত রাখি তার নিজের সম্প্রদায় - বাল্মিকী সম্প্রদায়ের হয়েও কাজ করেন। ২০১৩ সালের দিল্লী বিধানসভার নির্বাচনে রাখি তার প্রতিদ্বন্দ্বী কোটিপতি প্রার্থী রাজ কুমার চৌহান ১০,৫৮৫ টা ভোটের ব্যবধানে পরাস্ত করেন । চৌহান শীলা দীক্ষিত নেতৃত্বাধীন সরকারের গড়কাপ্তানি বিভাগের মন্ত্রী ছিলেন ও ১৯৯৩ সাল থেকে পরপর চারবার ভারতীয় জাতীয় কংগ্রেসের প্রার্থী হিসেবে দিল্লী বিধানসভা থেকে নির্বাচিত হয়েছিলেন। রাখি বিড়লা দিল্লীর ইতিহাসের কনিষ্ঠতম ক্যাবিনেট মন্ত্রী ছিলেন। ২০১৪ লোকসভা নির্বাচনে, তিনি ভারতের অন্যান্য প্রার্থীদের তুলনায় সর্বোচ্চ ভোট পেয়ে বিজেপি প্রার্থীকে পরাজিত করেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷ দিল্লী বিধানসভার ডেপুটি স্পীকার (১০ জুন ২০১৬ থেকে) প্রাক্তন নারী ও শিশু, সমাজ কল্যাণ এবং ভাষা দপ্তরের ক্যাবিনেট মন্ত্রী আম আদমি পার্টির জাতীয় এক্সিকিউটিভের সদস্য। http://www.hindustantimes.com/delhi/rakhi-birla-set-to-be-next-deputy-speaker-of-delhi-assembly/story-yd3s3Bn97wk8C0FTRPLhXO.html "Assembly election results: Meet Aam Aadmi Party's 'giant killers'" (ইংরেজি ভাষায়)। এনডিটিভি পোর্টাল। 10 December।  এখানে তারিখের মান পরীক্ষা করুন: |তারিখ= (সাহায্য) "Arvind Kejriwal's Aam Aadmi Party picks its ministers" (ইংরেজি ভাষায়)। এনডিটিভি পোর্টাল। ২৪ ডিসেম্বর ২০১৩।  "Rakhi Birla: The youngest minister in Kejriwal's cabinet"। The Hindu (ইংরেজি ভাষায়)।  "Meet Aam Aadmi Party winners: Politicians with a difference" (ইংরেজি ভাষায়)। Deccan Chronicle। ১০ ডিসেম্বর ২০১৩।  http://www.ndtv.com/elections/article/assembly-polls/delhi-assembly-gets-only-three-women-members-all-belong-to-aam-aadmi-party-456264 "AAP withdraws its Candidate from Lok Sabha Polls over Criminal Charges"। IANS (ইংরেজি ভাষায়)। news.biharprabha.com। সংগ্রহের তারিখ ১৮ মার্চ ২০১৪।  http://indianexpress.com/article/india/politics/two-aap-nominees-pull-out-one-says-rakhi-birla-asked-him-for-rs-7-lakh/ দিল্লী সরকার রাখি বিড়লা - মংগলপুরী ওয়েব্যাক মেশিনে আর্কাইভকৃত ১৭ ডিসেম্বর ২০১৩ তারিখে (ইংরেজি)
নাজনীন রহমান

নাজনীন রহমান (সিবিই FMedSci) একজন ব্রিটিশ জেনেটিসিস্ট। বিশেষভাবে তিনি ক্যান্সার নিয়ে গবেষণা করেন। তিনি ইনস্টিটিউট অব ক্যান্সার রিসার্চ এর জেনেটিক্স এবং এপিডেমিওলজি বিভাগের প্রধান। ১৯৯১ সালে নাজনীন রহমান অক্সফোর্ড বিশ্ববিদ্যালয় থেকে মেডিসিন বিভাগে পাশ করেন। এরপর ১৯৯৯ সালে আণবিক জেনেটিক্স এর ওপর পিএইচডি করেন। পিএইচডির বিষয় ছিলো Wilms' tumor susceptibility gene FWT1। ক্লিনিক্যাল জেনেটিক্স এর বিশেষজ্ঞ প্রশিক্ষণ এ ২০১১ সালে তিনি তার সার্টিফিকেট কোর্স শেষ করে। স্যার রিচার্ড ডল ভিত্তিক ইনস্টিটিউট অব ক্যান্সার রিসার্চের জেনেটিক্স এবং এপিডেমিয়লোজীর প্রধান হিসেবে তিনি কাজ করেন। ক্যান্সার হওয়ার জেনেটিক প্রক্রিয়া নিয়ে তিনি গবেষণা করেন। বিশেষভাবে পেডিয়াট্রিক ক্যান্সার বা স্তন ক্যান্সার নিয়ে তিনি কাজ করেন। তার গবেষণার মাধ্যমে এনএইচএস রোগীদের জন্য উন্নত স্ক্রীনিং চিকিত্সার ব্যবস্থা করা হয়। এছাড়া বিরল ক্যান্সার জেনেটিক্স নিয়েও আন্তর্জাতিকভাবে কাজ করেন।ফসল জিনোমের কাজ নিয়ে তিনি ব্লগও তৈরী করেছেন। তিনি রয়েল মার্সডেন এবং সেন্ট জর্জেস হাসপাতালে ক্লিনিকাল প্রধান হিসেবে দায়িত্ব পালন করেন। তিনি সেখানে ক্যান্সার জেনেটিক্স সেবা প্রদান করতেন। ২০১০ সালে নাজনীন রহমান অ্যাকাডেমি অফ মেডিক্যাল সায়েন্সেসের 'ফেলো' হিসেবে নির্বাচিত হন। ২০১৪ সালের এপ্রিল মাসে বিবিসি ওম্যান'স হওয়ার-এ তিনি ব্রিটেনের তৃতীয় সবচেয়ে প্রভাবশালী মহিলা হিসেবে তালিকাভুক্ত হন। এরপর ২০১৬ সালের ফেব্রুয়ারিতে ব্রিটিশ মুসলিম পুরস্কার পান। বিজ্ঞান ও ইঞ্জিনিয়ারিং এ সেবা প্রদানের জন্য তাকে এই পুরস্কার দেওয়া হয়। ২০১৬ সালে নাজনীন রহমানের জন্মদিনে তাকে সম্মানিত করার জন্য কমান্ডার অব দ্য অর্ডার অব দ্য ব্রিটিশ এম্পায়ার (সিবিই) হিসেবে নিয়োগ দেওয়া হয়। নাজনীন রহমান একজন গায়িকা এবং গীতিকার,২০১৪ সালের মধ্যে তার একটি এলবাম প্রকাশ করার পরিকল্পনা ছিলো। ব্রিটিশ বাংলাদেশী ব্রিটিশ বাংলাদেশী ব্যক্তিদের তালিকা উদ্ধৃতি ত্রুটি: <ref> ট্যাগ বৈধ নয়; fmedsci নামের সূত্রটির জন্য কোন লেখা প্রদান করা হয়নি "Royal Marsden: Professor Nazneen Rahman" (ইংরেজি ভাষায়)। ২০১৫-০২-০২ তারিখে মূল থেকে আর্কাইভ করা।  "Institute of Cancer Research: Professor Nazneen Rahman" (ইংরেজি ভাষায়)। ২০১৪-০৮-২৫ তারিখে মূল থেকে আর্কাইভ করা।  "Harvesting the genome" (ইংরেজি ভাষায়)। ২৭ মে ২০১৭ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৬।  "Woman's Hour Power List 2014 – Game Changers" (ইংরেজি ভাষায়)। বিবিসি রেডিও ৪।  "British Muslim Awards 2016" (ইংরেজি ভাষায়)। Asian World। ১৭ ফেব্রুয়ারি ২০১৬। ২১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৬।  "নং. 61608"। দ্যা লন্ডন গেজেট (সম্পূরক) (ইংরেজি ভাষায়): B9। ১১ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NazneenMusic" (ইংরেজি ভাষায়)। SoundCloud।
কবিতা সিংহ

কবিতা সিংহ (১৬ অক্টোবর ১৯৩১ - ১৫ অক্টোবর ১৯৯৮) একজন বাঙালি কবি, গল্পকার ও ঔপন্যাসিক। জীবিকাসূত্রে তিনি ছিলেন একজন প্রথিতযশা সাংবাদিক। বিংশ শতাব্দীর শেষার্ধে সক্রিয় এই কবি-সাংবাদিক ছিলেন আধুনিক কর্মজীবী সৃজনশীল নারীর মডেল। তিনি কখনও কখনও ছদ্মনাম সুলতানা চৌধুরী ব্যবহার করেছেন। তিনি একজন নারীবাদী লেখিকা। তার জন্ম ১৬ অক্টোবর, ১৯৩১ খ্রিষ্টাব্দে কলকাতার ভবানীপুরে। পিতা শৈলেন্দ্রনাথ সিংহ। মা অন্নপূর্ণা সিংহের অনুপ্রেরণাতে কৈশোরেই তার কবিতা লেখা আর ছবি আঁকতে শেখা। মাত্র কুড়ি বছর বয়সে বাড়ির অমতে সহপাঠী গল্পকার-নাট্যকার-কবি বিমল রায়চৌধুরীকে বিবাহ করেন কবিতা। বাড়ির অমতে বিবাহ করায় দুজনকে পরিবার হতে বিচ্ছিন্ন হয়ে কঠিন সংগ্রাম করে ঠিকে থাকতে হয়েছে। অমৃতবাজার পত্রিকায় কলমচি হিসাবে কর্মজীবন শুরু করেন। অ্যাজ আই সি এই শিরোনামে লিখতেন। প্রচুর টিউশনি করেছেন। কিছুকাল শিক্ষকতা করেছেন। তিনি আকাশবাণীর ‘শ্রবণী’ অনুষ্ঠানের প্রোডিউসার হিসেবে কাজ করেছেন। কবিতা সিংহ পাঁচেক দশকে স্বামী ও অন্যান্যদের প্রেরণায় কবিতা আন্দোলনে জড়িয়ে পড়েন। ১৯৪৬-এ তার প্রথম কবিতা প্রকাশিত হয়। তার সম্পর্কে বলা হয়েছে, তার চিন্তা-চেতনা, জীবন দর্শন এবং ভাবনাভঙ্গী সমসময়ের থেকে অনেকখানি এগিয়ে ছিল। তার স্বরে ও বক্তব্যে প্রতিধ্বনিত হতো সুগভীর আত্মপ্রত্যয়। সমাজের একপার্শ্বিকতাকে ভেঙে তিনি নতুন ভবিষ্যতের স্বপ্ন ব্যক্ত করেছেন। তার কবিতার পঙ্ক্তিতে পঙ্ক্তিতে আত্ম-অন্বেষণের প্রশ্ন উত্থাপিত হয়েছে।বন্ধুরা তাকে "ভার্জিনিয়া উলফ" বলে ডাকতেন। কবিতা সিংহের কবিতা, গল্প উপন্যাস নিয়ে বইয়ের সংখ্যা চল্লিশের বেশি।কাব্যগ্রন্থের সংখ্যা তিনটি। তার প্রথম উপন্যাস "পাপপুণ্য পেরিয়ে" প্রকাশিত হয় ১৯৬৪ খ্রিষ্টাব্দে। এটি একটি মনস্তাত্ত্বিক যাতে আধুনিক দাম্পত্য জীবনের জটিলতা নিয়ে অভূতপূর্ব দৃষ্টিপাত রয়েছে। রচিত উল্লেখযোগ্য গ্রন্থসমূহ- চারজন রাগী যুবতী (১৯৫৬) সোনারূপার কাঠি (১৯৫৬) একটি খারাপ মেয়ের গল্প (১৯৫৮) নায়িকা প্রতিনায়িকা (১৯৬০) পাপপুণ্য পেরিয়ে (১৯৬৪) সহজ সুন্দরী (১৯৬৫) সপ্তাদশ অশ্বারোহী (১৯৭৪) কবিতা পরমেশ্বরী (১৯৭৬) পৌরুষ (১৯৮৪) মোমের তাজমহল অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি, ২০১৯ পৃষ্ঠা ৭৭, আইএসবিএন ৯৭৮-৮১-৭৯৫৫-২৯২-৬ "নারী-সাংবাদিকতায় পথিকৃৎ কবিতা সিংহ : পূরবী বসু"। ২৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৬।  কবিতা সিংহ শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ৪৩। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ফিরে দেখা কবিতা সিংহ : প্রমিতা ভৌমিক কবিতা সিংহের শ্রেষ্ঠ কবিতা